Blaze7451/Wiki-th-20250601 huggingface dataset:
ผจญ มูลสัน

ผจญ มูลสัน นักมวยสากลสมัครเล่นทีมชาติไทยที่ได้เหรียญทองแดงในการแข่งขันกีฬาโอลิมปิกฤดูร้อน ครั้งที่ 24 ณ กรุงโซล สาธารณรัฐเกาหลี

**ประวัติ**
ผจญ มูลสัน มีเดิมมีว่าชื่อ "รำพัน" เกิดเมื่อวันที่ 13 กันยายน พ.ศ. 2511 ที่บ้านวงฆ้อง ตำบลด่านช้าง อำเภอบรรพตพิสัย จังหวัดนครสวรรค์ เป็นลูกคนที่ 5 ของนายสนิท และนางบาง มูลสัน จากจำนวนพี่น้องทั้งหมด 6 คน 
หลังจากเรียนจบ ป.6 จากโรงเรียนบ้านวงฆ้องแล้ว ผจญได้หนีออกจากบ้านไปเรียนหนังสือที่จังหวัดตาก เมื่ออายุได้ 12 ปี และเริ่มชกมวยไทยเพื่อหาเงินเรียน จนจบ ม.3 ที่โรงเรียนตากพิทยาคม เมื่อเห็นว่าตนพอมีฝีมือในการชกมวยอยู่บ้างจึงเดินทางเข้ากรุงเทพฯ สังกัดค่ายมวยโอสถสภาซึ่งอยู่ในการควบคุมของ ร.ต.ไฉน ผ่องสุภา ผจญ ได้เข้าเรียนในโรงเรียนบางกะปิ พร้อมกับขึ้นชกมวยไทยในชื่อ "พุฒ เกียรติลานสาง"
จากนั้นได้ขึ้นชกมวยสากลสมัครเล่นนักเรียนให้โรงเรียนบางกะปิ และชนะเลิศมา จึงอาสาขึ้นชกมวยสากลสมัครเล่นในนามทีมโอสถสภา จนติดทีมชาติ รุ่นแบนตั้มเวท ขึ้นชกในกีฬาซีเกมส์ ครั้งที่ 14 ที่อินโดนีเซีย ได้เหรียญทองแดง เช่นเดียวกับในคิงส์คัพ ครั้งที่ 14 ปีเดียวกัน จึงถูกจัดให้เก็บตัวเพื่อเข้าแข่งขันในกีฬาโอลิมปิกฤดูร้อน ครั้งที่ 24 ที่กรุงโซล สาธารณรัฐเกาหลี
โดยรอบแรกผจญจับสลากผ่าน รอบสองชนะคะแนน มาร์คัส พรีอัลคซ์ (ออสเตรเลีย) 5-0 รอบสามชนะคะแนน อับราฮัม ทอร์เรส (เวเนซุเอลา) 3-2 รอบสี่ชนะคะแนน อัลตัน คูห์ยัก (มองโกเลีย) 5-0 ได้เหรียญทองแดง แต่ในรอบรองชนะเลิศพ่ายแพ้ เคนเนดี้ แมคคินนีย์ (สหรัฐอเมริกา-ต่อมาได้กลายเป็นแชมป์โลกมวยสากลอาชีพในรุ่นแบนตั้มเวท สหพันธ์มวยนานาชาติ หรือ IBF) แบบ RSC. (Referee Stop Contest) หรือ กรรมการผู้ห้ามบนเวทียุติการชก
ผจญจึงกลายเป็นนักกีฬาไทยเพียงคนเดียวที่ได้เหรียญรางวัลจากการแข่งขันโอลิมปิกครั้งนั้น ทั้ง ๆ ที่ผจญไม่ได้เป็นนักมวยที่เป็นตัวเต็งหรือมีความหวังเลย เพราะนักมวยที่ได้รับการจับตามองนั้น คือ วิชัย ขัดโพธิ์ และ ฉัตรชัย สาสกุล เท่านั้น 
หลังจากนั้นผจญก็ได้แขวนนวมไป  และได้ศึกษาจนจบปริญญาตรีที่วิทยาครูจันทรเกษม ในกลางปี พ.ศ. 2539 หลังจากที่ สมรักษ์ คำสิงห์ สามารถคว้าเหรียญทองมาได้จากการชกในรุ่นเฟเธอร์เวท ผจญก็ได้ร่วมแสดงในละครโทรทัศน์เรื่อง นายขนมต้ม ทางช่อง 7 โดยรับบทเป็น "ไอ้มิ่ง" ร่วมกับนักมวยคนอื่น ๆ เช่น สมรักษ์ คำสิงห์, ทวี อัมพรมหา, เขาทราย แกแล็คซี่, สามารถ พยัคฆ์อรุณ รวมทั้ง วิชัย ราชานนท์ ด้วย

**อ้างอิง**
หมวดหมู่:บุคคลจากอำเภอบรรพตพิสัย
หมวดหมู่:นักมวยไทยชาวไทย
หมวดหมู่:นักมวยสากลสมัครเล่นชาวไทย
หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักมวยสากลสมัครเล่นชาวไทยชุดโอลิมปิก 1988
หมวดหมู่:บุคคลจากโรงเรียนบางกะปิ
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:นักกีฬาจากจังหวัดนครสวรรค์
ชาร์ลส์ที่ 7

ชาร์ลส์ที่ 7 (Charles VII) อาจหมายถึง- พระเจ้าชาร์ลส์ที่ 7 แห่งสวีเดน (ค.ศ. 1161–ค.ศ. 1167)- พระเจ้าชาร์ลส์ที่ 7 แห่งฝรั่งเศส "ผู้พิชิต" (ค.ศ. 1403–ค.ศ. 1461)- สมเด็จพระจักรพรรดิคาร์ล (หรือชาร์ลส์) ที่ 7 แห่งโรมันอันศักดิ์สิทธิ์ (ค.ศ. 1697–ค.ศ. 1745)- พระเจ้าการ์โลสที่ 3 แห่งสเปน และที่ 7 แห่งเนเปิลส์ (ค.ศ. 1716–ค.ศ. 1788)
เฮนรีที่ 5

เฮนรีที่ 5 (Henry V) อาจหมายถึง- สมเด็จพระจักรพรรดิเฮนรีที่ 5 แห่งโรมันอันศักดิ์สิทธิ์ (ค.ศ. 1081–ค.ศ. 1125)- สมเด็จพระเจ้าเฮนรีที่ 5 แห่งอังกฤษ (ค.ศ. 1386–ค.ศ. 1422)
สาวบลอนด์หัวใจดี๊ด๊า 2

สาวบลอนด์หัวใจดี๊ด๊า 2 (italic=yes) เป็นภาพยนตร์ในปี 2003 เป็นภาคต่อของ สาวบลอนด์หัวใจดี๊ด๊า สร้างโดย  Metro-Goldwyn-Mayer นำแสดงโดยรีส วิเธอร์สปูน แสดงเป็นแอลล์, เช่นเดียวกับ ลูค วิลสัน, แซลลี ฟิลด์, เรจินา คิง, บรูซ แม็กกิล และบ็อบ นิวฮาร์ต 
ถึงแม้ภาพยนตร์จะมีเรื่องราวในวอชิงตันดีซี แต่ภาพยนตร์ก็ถ่ายทำที่เดลตาเซ็นเตอร์ และยูทาห์เสตตแคปิตอลในซอลต์เลกซิตี รัฐยูทาห์ และอิลลินอยสเตดแคปิตอล ในสปริงฟิลด์ รัฐอิลลินอย ส่วนฉากภาพสูงในภาพยนตร์ของเมืองวอชิงตันดีซี เป็นการทำแบบจำลองขึ้นมาโดยทีมงาน

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ภาคต่อ
หมวดหมู่:ภาพยนตร์โดยเอ็มจีเอ็ม
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:รัฐบาลในบันเทิงคดี
ดยุกแห่งออลบานี

ดยุคแห่งอัลบานี (Duke of Albany) เป็นบรรดาศักดิ์สืบตระกูลที่พระราชทานให้แก่พระโอรสคนรองในพระราชวงศ์ของสกอตแลนด์ และต่อมาภายหลังในพระราชวงศ์ของสหราชอาณาจักร โดยเฉพาะภายในราชวงศ์สจวต และราชวงศ์วินด์เซอร์

**ดยุคแห่งอัลบานี  สถาปนาครั้งที่ 1 (ค.ศ. 1398)**
โรเบิร์ต สจวต ดยุคแห่งอัลบานีที่ 1 (ราว ค.ศ. 1340-ค.ศ. 1420)
*เมอร์ด็อค สวจต ดยุคแห่งอัลบานีที่ 2 (ค.ศ. 1362-ค.ศ. 1425) (ยุบเลิก ค.ศ. 1425)

**ดยุคแห่งอัลบานี สถาปนาครั้งที่ 2 (ค.ศ. 1458)**
อเล็กซานเดอร์ สจวต ดยุคแห่งอัลบานีที่ 1 (ราว ค.ศ. 1454-ค.ศ. 1485)
*จอห์น สจวต ดยุคแห่งอัลบานีที่ 2 (ค.ศ. 1481-ค.ศ. 1536) 

**ดยุคแห่งอัลบานี สถาปนาครั้งที่ 3 (ค.ศ. 1541)**
อาร์เธอร์ สจวต ดยุคแห่งอัลบานี  (ค.ศ. 1541) (เสียชีวิตแปดวันหลังจากรับศีลจุ่ม)

**ดยุคแห่งอัลบานี สถาปนาครั้งที่ 4 (ค.ศ. 1565)**
เฮนรี สจวต ลอร์ดดาร์ลีย์ (ค.ศ. 1545-ค.ศ. 1567)
*เจมส์ สจวต ดยุคแห่งรอธเซย์ (ค.ศ. 1566-ค.ศ. 1625) (ขึ้นครองราชย์เป็น สมเด็จพระเจ้าเจมส์ที่ 1 แห่งอังกฤษ ในปี ค.ศ. 1567)

**ดยุคแห่งอัลบานี สถาปนาครั้งที่ 5 (ค.ศ. 1604)**
ชาร์ลส์ สจวต ดยุคแห่งอัลบานี  (ค.ศ. 1600-ค.ศ. 1649) (ขึ้นครองราชย์เป็น สมเด็จพระเจ้าชาร์ลส์ที่ 1 แห่งอังกฤษ ในปี ค.ศ. 1625)

**ดยุคแห่งอัลบานี สถาปนาครั้งที่ 6 (ค.ศ. 1660)**
เจมส์ สจวต ดยุคแห่งอัลบานี (ค.ศ. 1633-ค.ศ. 1701), และดยุคแห่งยอร์ค (ขึ้นครองราชย์เป็น สมเด็จพระเจ้าเจมส์ที่ 2 แห่งอังกฤษ ในปี ค.ศ. 1685)

**ดยุคแห่งยอร์คและอัลบานี**

**สถาปนาครั้งที่ 1 (ค.ศ. 1716)**
เอิร์นเนสต์ ออกัสตัส ดยุคแห่งยอร์คและอัลบานี ค.ศ. 1674–ค.ศ. 1728

**สถาปนาครั้งที่ 2 (ค.ศ. 1760)**
เอ็ดเวิร์ด ออกัสตัส ดยุคแห่งยอร์คและอัลบานี ค.ศ. 1739-ค.ศ. 1767

**สถาปนาครั้งที่ 3 (ค.ศ. 1784)**
เฟรดเดอริค ออกัสตัส ดยุคแห่งยอร์คและอัลบานี ค.ศ. 1763-ค.ศ. 1827

**ดยุคแห่งอัลบานี สถาปนาครั้งที่ 7 (ค.ศ. 1881)**
เจ้าชายลีโอโพลด์ ดยุกแห่งออลบานี (ค.ศ. 1853-ค.ศ. 1884)
*เจ้าชายชาร์ลส์ เอ็ดเวิร์ด ดยุกแห่งออลบานีและแห่งซัคเซิน-โคบวร์กและโกทา (ค.ศ. 1884-ค.ศ. 1954) (เกิดหลังจากบิดาเสียชีวิต; ตำแหน่งถูกยุบในปี ค.ศ. 1919)

**อ้างอิง**

**ดูเพิ่ม **
 บรรดาศักดิ์อังกฤษ - ดัชชี - รายชื่อตำแหน่งดยุกและขุนนางสืบตระกูลของหมู่เกาะอังกฤษ  
หมวดหมู่:ขุนนางอังกฤษ
หมวดหมู่:ดยุกแห่งออลบานี
อาคม เฉ่งไล่

อาคม เฉ่งไล่ นักมวยสากลสมัครเล่นทีมชาติไทยที่ได้เหรียญทองแดงในการแข่งขันกีฬาโอลิมปิกฤดูร้อน ครั้งที่ 25 (พ.ศ. 2535) ณ นครบาร์เซโลนา แคว้นกาตาลุญญา ราชอาณาจักรสเปน เกิดเมื่อวันที่ 11 มิถุนายน พ.ศ. 2513 ที่ ตำบลนาท่ามใต้ อำเภอเมืองตรัง จังหวัดตรัง เป็นบุตรของนายแวก และนางชีพ เฉ่งไล่  การศึกษา เริ่มเรียนชั้นประถมศึกษา ที่โรงเรียนวัดศรีสุวรรณาราม ก่อนมาศึกษาต่อชั้นมัธยมศึกษา ที่โรงเรียนวิเชียรมาตุ และจบการศึกษาระดับปริญญาตรีที่สถาบันราชภัฏจันทรเกษม

**ประวัติ**
อาคมเป็นคนที่ชอบเล่นฟุตบอลมากกว่าชกมวย แต่เริ่มต้นการชกมวยจากการที่ได้ดูพี่ชายซ้อมมวย ขณะฝนตก ไม่สามารถเตะฟุตบอลได้ เมื่อหัวหน้าค่ายเห็นจึงจับมาลองชก และหลังจากฝึกได้ไม่นาน จึงขึ้นชื่อในชื่อ "อิสระ เกียรติอินทรีดำ" และเอาชนะได้ พร้อมรับค่าตัวครั้งแรก 50 บาท เมื่ออายุได้ 12 ขวบ  จากนั้นจึงตระเวนชกไปทั่วภาคใต้ ก่อนที่จะเข้าสู่กรุงเทพ โดยได้อยู่กับค่ายศักดิ์กรีรินทร์ ของ พ.ต.ท.กรีรินทร์ อินทร์แก้ว (ยศในขณะนั้น)  และเปลี่ยนชื่อมาเป็น "อิสระ ศักดิ์กรีรินทร์" จนได้เป็นแชมป์ไลท์เวท ของสนามมวยเวทีลุมพินี โดยได้รับค่าตัวสูงสุด 1.2 แสนบาท ในการชกกับ ราม่อน แด็กเกอร์ นักมวยหมัดหนักชาวเนเธอร์แลนด์ เจ้าของฉายา "ไอ้กังหันลมนรก" และเป็นฝ่ายเอาชนะคะแนนราม่อน แด็กเกอร์ ไปได้ขาดลอย หลังจากนั้นจึงได้เปลี่ยนมาชกมวยสากลสมัครเล่นเมื่อไม่มีคู่ชกในแบบมวยไทยแล้ว สามารถคว้าเหรียญทองมาได้จากการแข่งขันกีฬาแห่งชาติที่จังหวัดพระนครศรีอยุธยา ในปี พ.ศ. 2534
จนกระทั่งได้ติดทีมชาติได้เป็นตัวแทนในรุ่นเวลเตอร์เวท ในการแข่งขันกีฬาโอลิมปิกฤดูร้อน ครั้งที่ 25 ณ นครบาร์เซโลนา แคว้นกาตาลุญญา ราชอาณาจักรสเปน โดยในรอบแรก ชนะ ยูเซฟ คาเตรี จากอิหร่าน เมื่อ 26 กรกฎาคม พ.ศ. 2535 รอบสอง ชนะ นิก โอโดเร จากเคนยา เมื่อ 1 สิงหาคม พ.ศ. 2535 รอบ 8 คนสุดท้าย ชนะ วิทาลิยัส การ์ปาเซียสกัส จากลิทัวเนีย เมื่อ 3 สิงหาคม พ.ศ. 2535 รอบรองชนะเลิศ แพ้ ไมเคิล คาร์รูท จากไอร์แลนด์ 11-4 หมัด เมื่อ 6 สิงหาคม พ.ศ. 2535 ได้เหรียญทองแดง  (ก่อนการชกอาคมได้โกนศีรษะเพื่อแก้บน) ได้ครองเหรียญทองแดง และคาร์รูทก็ได้เหรียญทองในที่สุด ซึ่งอาคมเป็นนักกีฬาไทยเพียงคนเดียวที่ได้เหรียญรางวัลจากการแข่งขันโอลิมปิกครั้งนี้
หลังจากนั้น อาคมก็ยังมิได้แขวนนวม ยังคงชกมวยสากลสมัครเล่นในนามทีมชาติต่อไป โดยได้ร่วมแข่งในรายการมวยสากลสมัครเล่นชิงแชมป์โลก  ที่กรุงเทพ ในปี พ.ศ. 2537 แต่แพ้ RSC. (Referee Stop Contest) ไปอย่างหมดรูป แต่ก่อนแขวนนวมก็ยังได้ติดทีมชาติไปชกในเอเชียนเกมส์ครั้งที่ 12 ที่ฮิโรชิมา ประเทศญี่ปุ่น ได้เหรียญเงินมาเป็นรายการสุดท้าย เมื่อติดทีมชาติเข้าแข่งขันในกีฬาซีเกมส์ พ.ศ. 2538 ได้เพียงเหรียญทองแดง จึงได้แขวนนวมไปในที่สุด
ปัจจุบัน อาคมมีกิจการส่วนตัว คือ เปิดร้านอาหารที่จังหวัดตรังบ้านเกิด ร่วมกับพี่ชายและภรรยา โดยอาคมจะทำหน้าที่จ่ายตลาดเอง และบางครั้งจะขึ้นเวทีร้องเพลงลูกทุ่งให้แก่ลูกค้าฟังด้วยตนเองอีกด้วย

**อ้างอิง**
หมวดหมู่:นักมวยไทยชาวไทย
หมวดหมู่:นักมวยสากลสมัครเล่นชาวไทยชุดโอลิมปิก 1992 
หมวดหมู่:บุคคลจากอำเภอเมืองตรัง
หมวดหมู่:บุคคลจากโรงเรียนวิเชียรมาตุ
หมวดหมู่:บุคคลจากมหาวิทยาลัยราชภัฏจันทรเกษม  หมวดหมู่:บุคคลที่เกิดในปี พ.ศ. 2513

หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักมวยจากจังหวัดตรัง
ลูค วิลสัน

ลูค คันนิงแฮม วิลสัน (Luke Cunningham Wilson) เกิดเมื่อวันที่ 21 กันยายน ค.ศ. 1971 เป็นนักแสดงชาวอเมริกัน เป็นน้องชายของนักแสดง โอเวน และ แอนดรูว์ วิลสัน เขาถือเป็นหนึ่งในแฟรตแพ็ก  เขาเริ่มผลงานการแแสดงภาพยนตร์เรื่องแรกในปี 1996 เรื่อง Bottle Rocket
หมวดหมู่:นักแสดงอเมริกัน
หมวดหมู่:บุคคลจากแดลลัส
คอนสแตนติน (แก้ความกำกวม)

__NOTOC__
คอนสแตนติน อาจจะหมายถึง

**ความหมายทั่วไป**
 คอนสแตนติน (Constantine) - ชื่อตัว- คอนสแตนติน ฟอลคอน นามเดิมของเจ้าพระยาวิชาเยนทร์ ชาวกรีกที่มารับราชการในประเทศไทยสมัยสมเด็จพระนารายณ์มหาราชแห่งกรุงศรีอยุธยา- จักรพรรดิคอนสแตนตินมหาราช (Constantine the Great) - จักรพรรดิแห่งจักรวรรดิโรมัน- จักรพรรดิคอนสแตนตินที่ 2 (Constantine II) - จักรพรรดิแห่งจักรวรรดิไบแซนไทน์- จักรพรรดิคอนสแตนตินที่ 3 (Constantine III) - จักรพรรดิแห่งจักรวรรดิไบแซนไทน์- จักรพรรดิคอนสแตนตินที่ 11 พาลาโอโลกอส - จักรพรรดิแห่งจักรวรรดิไบแซนไทน์- พระเจ้าคอนสแตนตินที่ 1 แห่งกรีซ (Constantine I of Greece)- พระเจ้าคอนสแตนตินที่ 2 แห่งกรีซ (Constantine II of Greece)

**การใช้อื่นๆ**
 จักรพรรดิคอนแสตนตินรับศีลจุ่ม - จิตรกรรมฝาผนังในห้องราฟาเอล- คนพิฆาตผี (Constantine) - ภาพยนตร์

**ตัวละครในบันเทิงคดี**
 คอนสแตนติน คอริโน (Constantine Corrino) - ตัวละครในแฟรนไชส์ดูน- จอห์น คอนสแตนติน (John Constantine) - ตัวละครในสำนักพิมพ์ดีซีคอมิกส์- อเล็กเซ คอนสแตนติน (Alexei Constantine) - ตัวละครจากเรื่องลา ฟลอร่า โรงเรียนป่วนก๊วนเจ้าหญิง- สตาฟรอส คอนสแตนติน (Stavros Constantine) - ตัวละครจากเรื่องฆาตกรรมบนรถด่วนโอเรียนท์เอกซ์เพรส

**ดูเพิ่ม**
 วิกเตอร์ (แก้ความกำกวม)
หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อบุคคล
หมวดหมู่:โครงการวิทยาศาสตร์สำหรับเยาวชนในประเทศไทย

หมวดหมู่:วิทยาศาสตร์และเทคโนโลยีในประเทศไทย
หมวดหมู่:การศึกษาในประเทศไทย
หมวดหมู่:ผู้อ้างสิทธิในราชบัลลังก์

หมวดหมู่:ผู้สูงศักดิ์
หมวดหมู่:มกุฎราชกุมาร
หมวดหมู่:บรรดาศักดิ์
หมวดหมู่:เจ้าแผ่นดิน
หมวดหมู่:พระราชวงศ์
ผู้อ้างสิทธิ์ในราชบัลลังก์

ไฟล์:James_Francis_Edward_Stuart_c._1703_attributed_to_Alexis_Simon_Belle.jpg|thumb|250px|เจมส์ ฟรานซิส เอ็ดเวิร์ด สจวต รัชทายาทที่ได้รับสมมุติแห่งอังกฤษและสกอตแลนด์
ผู้อ้างสิทธิ์ในราชบัลลังก์ หรือ รัชทายาทที่ได้รับสมมุติ (pretender) คือ ผู้อ้างการมีสิทธิ์ในตำแหน่งเกียรติหรือยศที่ไม่มีอยู่แล้ว ใช้กับอดีตพระมหากษัตริย์ หรือผู้สืบเชื้อสายอดีตพระมหากษัตริย์ซึ่งราชบัลลังก์มีผู้ครองแล้วหรือมีคู่แข่งอ้าง หรือถูกเลิกไปแล้วมากที่สุด
ภาษาอังกฤษคำว่า “Pretend” มาจากภาษาฝรั่งเศส “prétendre” ที่แปลว่า ยื่นเสนอ เสนอ หรืออ้าง นอกจากนั้นคำว่า “รัชทายาทที่ได้รับสมมุติ” ยังใช้กับกลุ่มผู้ที่พยายามอ้างสิทธิในนามของผู้อื่นไม่ว่าผู้นั้นจะทราบหรือทำการอ้างเองหรือไม่ และเป็นคำที่ใช้ได้ทั้งสำหรับผู้อ้างที่มีสิทธิที่แท้จริงในราชบัลลังก์ เช่น กรณีผู้อ้างหลายคนระหว่างสงครามดอกกุหลาบ หรือผู้ประดิษฐ์ข้ออ้างขึ้นเองในกรณีของแลมเบิร์ต ซิมเนล (Lambert Simnel) ผู้อ้างว่ามีสิทธิในราชบัลลังก์ของสมเด็จพระเจ้าเฮนรีที่ 7 แห่งอังกฤษ บุคคลในกลุ่มหลังนี้มักจะอ้างใช้ชื่อของบุคคลที่เสียชีวิตไปแล้วหรือพระญาติพระวงศ์ที่หายสาบสูญไป ซึ่งบางที่ก็จะเรียกว่า “รัชทายาทที่ได้รับสมมุติเท็จ” (false pretender) รัชทายาทที่ได้รับสมมุติของพระสันตะปาปา เรียก “พระสันตะปาปาเท็จ” (antipope)

**ผู้อ้างสิทธิ์ในราชบัลลังก์**

**ทวีปยุโรป**

**เยอรมนี**

**อิตาลี**

**ทวีปแอฟริกา**

**ทวีปอเมริกาเหนือและอเมริกาใต้**

**ทวีปเอเชีย**

**ทวีปออสเตรเลียและโอเชียเนีย**

**อ้างอิง**

**ดูเพิ่ม **
 บรรดาศักดิ์ - มกุฎราชกุมาร - ราชาธิปไตยที่ถูกล้มล้าง- รายพระนามรัชทายาท​
สภาเด็กและเยาวชนจังหวัดปัตตานี

สภาเด็กและเยาวชนจังหวัดปัตตานี ก่อตั้งขึ้นเมื่อเดือนเมษายน พ.ศ. 2549 พร้อมๆ กับสภาเด็กและเยาวชนทุกจังหวัดทั่วประเทศ ตามมติคณะรัฐมนตรี มีนายมะซายา บือราเฮง เยาวชนจากอำเภอสายบุรีได้รับเลือกจากสภาฯให้เป็นประธานสภาเด็กและเยาวชนจังหวัดปัตตานีคนแรกและมีนายสุไฮมี  มะและ เยาวชนจากอำเภอหนองจิกได้รับเลือกจากเยาวชนในสภาฯให้เป็นประธานสภาเด็กและเยาวชนจังหวัดปัตตานี คนที่สอง
ภายหลังได้มีการประกาศใช้กฎหมายพระราชบัญญัติส่งเสริมพัฒนาเด็กและเยาวชนแห่งชาติ พุทธศักราช 2549 มีผลให้สมาชิกภาพของสมาชิกสภาเด็กและเยาวชนทุกจังหวัดสิ้นสภาพไปโดยปริยาย และได้มีการจัดตั้งสภาเด็กและเยาวชนชุดใหม่ขึ้นมา ในส่วนของจังหวัดปัตตานีก็ได้มีการสรรหาเด็กและเยาวชนจากทุกภาคส่วนทุกอำเภอในจังหวัดปัตตานี มีนายหมัดยูโซ๊ะ โตะโกะ เป็นประธานสภาเด็กและเยาวชนจังหวัดปัตตานีคนปัจจุบัน
ปัตตานี
หมวดหมู่:สังคมจังหวัดปัตตานี
หมวดหมู่:องค์การในจังหวัดปัตตานี
ทายาทผู้มีสิทธิโดยตรง

ไฟล์:William Submarines Crop.png|thumb|280px |เจ้าชายวิลเลียม เจ้าชายแห่งเวลส์ “พระรัชทายาท” แห่งราชบัลลังก์สหราชอาณาจักร
ทายาทผู้มีสิทธิโดยตรง (heir apparent) คือทายาทผู้ (นอกจากมีเหตุการณ์อันคาดไม่ถึง) ที่ไม่สามารถมีผู้ใดมาแทนได้ในการรับตำแหน่งหรือมรดก เป็นคำที่ตรงกันข้ามกับคำว่า “ทายาทโดยสันนิษฐาน” (heir presumptive) ผู้เป็นทายาทอยู่ในสายที่มีสิทธิแต่อาจจะมาแทนได้เมื่อใดก็ได้ 
กรณีที่หมายถึงทายาทตำแหน่งขุนนางสืบตระกูลโดยเฉพาะในกรณีของพระมหากษัตริย์จะเรียกว่ารัชทายาท (heir to the throne) และใช้เป็นอุปลักษณ์ว่าผู้นั้นเป็นผู้ได้ผ่านพิธีในการยอมรับในตำแหน่งเช่นว่าอย่างเป็นทางการ (“anointed”) ไม่ว่าจะเป็นในด้านการเมืองหรือผู้นำทางธุรกิจ
“ทายาทผู้มีสิทธิโดยตรง” ไม่ปรากฏบ่อยนักและถ้าใช้ในภาษาอังกฤษก็มักจะใช้ในรูป “Heir Apparent” สถาบันพระมหากษัตริย์ส่วนใหญ่แล้วก็จะมีตำแหน่งเป็นทางการสำหรับรัชทายาทผู้มีสิทธิโดยตรงเช่น “มกุฎราชกุมาร” หรือมีตำแหน่งที่มีชื่อเฉพาะเช่น “เจ้าชายแห่งออเรนจ์” (Prince of Orange) ในเนเธอร์แลนด์  “เจ้าชายแห่งเวลส์”  ในสหราชอาณาจักร หรือ เจ้าชายแห่งอัสตูเรียส ในสเปน
ดยุกแห่งบราบันต์ ใน เบลเยียม

**ตำแหน่ง**
ตำแหน่งสำหรับทายาทผู้มีสิทธิโดยตรงมีดังนี้
*มกุฎราชกุมาร
*เจ้าชายรัชทายาท
*ราชกุมาร
*อุปราช

**ตำแหน่งอื่น ๆ**

**ปัจจุบัน**
ดยุกแห่งบราบันต์ (เบลเยียม)
*ดยุกแห่งบรากันซา (โปรตุเกส)
*ดยุกแห่งคอร์นวอลล์ (อังกฤษ)
*ดยุกแห่งรอธซี (สกอตแลนด์)
*เจ้าชายแห่งอัสตูเรียส (สเปน)
*เจ้าชายแห่งฌิโรนา (อารากอน)
*เจ้าชายแห่งออเรนจ์ (เนเธอร์แลนด์)
*เจ้าชายแห่งเวลส์ (บริเตนใหญ่)

**ในอดีต**
โดแฟ็ง (ฝรั่งเศส)
*ดยุกแห่งบรากันซา (โปรตุเกส)
*มาร์คกราฟแห่งมอเรเวีย (โบฮีเมีย)
*เจ้าชายแห่งเพียมอนเต (อิตาลี)
*เจ้าชายแห่งเนเปิลส์ (อิตาลี)
*เจ้าชายแห่งเทอร์โนโว (บัลแกเรีย)
*เจ้าชายแห่งเวียนา (นาวาร์)
*จุลกษัตริย์ (ฮังการี)
*ซาเรวิช (รัสเซีย)
*ซีซาร์ (โรมัน)
*ซิมบาซิเลวส์ (ไบแซนไทน์)
*เอเธลลิง (แองโกล-แซกซัน)
*ดยุคแห่งเอสโตเนีย (เดนมาร์ก)
*เจ้าชายแห่งนอร์เวย์ (เดนมาร์ก–นอร์เวย์)
*ดยุคแห่งวาล็องติโน (โมนาโก)
*พระมหากษัตริย์แห่งชาวโรมัน (โรมันอันศักดิ์สิทธิ์)
*ดยุคแห่งสปาร์ตา (กรีซ)
*มาซควิสแห่งบุซ (โมนาโก)
*เจ้าชายแห่งบราซิล (โปรตุเกส)
*ดยุคแห่งสแกนเนีย (สวีเดน)
*เจ้าชายแห่งอานิ (อาร์เมเนียตะสันตก)
*เจ้าชายแห่งอัลบาลูเลีย (โรมาเนีย)
*แกรนด์วอยโวเดอแห่งกราโฮโว (มอนเตเนโกร)
*เจ้าชายแห่งเวนิส (อิตาลี)
*ดยุคแห่งกาลาเบรีย (ซิซิลีทั้งสอง)
*เจ้าชายแห่งซาอิด (อียิปต์)
*เจ้าจากัวร์ (เมโสอเมริกา)
*เจ้าแห่งฮาวาย (ฮาวาย)

**อ้างอิง**

**ดูเพิ่ม **
 ทายาทโดยสันนิษฐาน- รายพระนามรัชทายาท- รัชทายาทที่ได้รับสมมุติ

หมวดหมู่:กฎหมายมรดก
หมวดหมู่:มกุฎราชกุมาร
ทายาทโดยสันนิษฐาน

ทายาทโดยสันนิษฐาน (Heir presumptive) คือทายาทผู้อยู่ในสายของผู้มีสิทธิในการรับราชบัลลังก์ หรือตำแหน่งขุนนางสืบตระกูลแต่เป็นตำแหน่งที่สามารถมีผู้มาแทนได้โดยการกำเนิดของ “ทายาทผู้มีสิทธิโดยตรง” (heir apparent) หรือ “ทายาทโดยสันนิษฐาน” คนใหม่ที่มีสิทธิมากกว่า ถ้าใช้สะกดด้วยตัวพิมพ์เล็กในภาษาอังกฤษก็จะหมายถึงผู้มีสิทธิที่จะได้รับบรรดาศักดิ์, ตำแหน่ง หรือทรัพย์สินนอกจากจะมีทายาทผู้มีสิทธิโดยตรงหรือทายาทโดยสันนิษฐานมาแทนที่ ในทั้งสองกรณีตำแหน่งนี้ขึ้นอยู่กับกฎหมายและ/หรือประเพณีที่จะเปลี่ยนผู้ที่มีสิทธิเป็นทายาทโดยสันนิษฐาน
ในกรณีที่เกี่ยวกับรัชทายาทของราชบัลลังก์ “ทายาทโดยสันนิษฐาน” อาจจะเป็นพระราชธิดาในพระมหากษัตริย์ (ถ้าพระราชโอรสมีสิทธิเหนือกว่าพระราชธิดาและพระมหากษัตริย์ไม่มีพระราชโอรส) หรือสมาชิกผู้มีอาวุโสของสายที่มีสิทธิในกรณีที่พระมหากษัตริย์ไม่มีพระราชโอรสหรือธิดาตาม
เมื่อทายาทผู้มีสิทธิโดยตรงถือกำเนิด ผู้นั้นก็ถือว่าเป็นผู้มีสิทธิคนแรกในราชบัลลังก์และผู้สืบเชื้อสายจากทายาทของ “ทายาทผู้มีสิทธิโดยตรง” ก็จะมีสิทธิเหนือกว่า  “ทายาทโดยสันนิษฐาน” ตามลำดับการสืบสันตติวงศ์ (Order of succession) ที่กำหนดไว้

**รายพระนามรัชทายาทโดยสันนิษฐานในปัจจุบัน**
​

**อ้างอิง**

**ดูเพิ่ม **
 ทายาทผู้มีสิทธิโดยตรง - รายพระนามรัชทายาท​- รัชทายาทที่ได้รับสมมุติ​
หมวดหมู่:กฎหมายมรดก
หมวดหมู่:มกุฎราชกุมาร
จรัญสนิทวงศ์

จรัญสนิทวงศ์ อาจหมายถึง - หลวงจรัญสนิทวงศ์ (หม่อมหลวงจรัญ สนิทวงศ์) อดีตปลัดกระทรวงคมนาคมของไทย- ถนนจรัญสนิทวงศ์ ถนนในกรุงเทพมหานครเชื่อมระหว่างถนนเพชรเกษมกับสะพานพระราม 7 (เดิมเชื่อมกับสะพานพระราม 6 และเคยใช้ชื่อว่า จรัลสนิทวงศ์) มีส่วนสั้นๆ ของถนนบริเวณเชิงสะพานอยู่ในอำเภอบางกรวย จังหวัดนนทบุรี
สะพานปรีดี-ธำรง

สะพานปรีดี-ธำรง
สะพานปรีดี-ธำรง เป็นสะพานคอนกรีตข้ามแม่น้ำป่าสักเข้าเกาะเมืองอยุธยาแห่งแรก เชื่อมการคมนาคมทางบกมาสู่ตัวเมืองพระนครศรีอยุธยา สะพานแห่งนี้สร้างขึ้นเมื่อ พ.ศ. 2483 สะพานยาว 168.60 เมตร  สร้างเสร็จและเปิดใช้เมื่อวันที่ 14 กรกฎาคม พ.ศ. 2486 ตรงกับวันเกิดของจอมพล ป. พิบูลสงคราม นายกรัฐมนตรีในขณะนั้น โดยมอบหมายให้นาวาเอกถวัลย์ ธำรงนาวาสวัสดิ์ รัฐมนตรีกระทรวงยุติธรรมมาเป็นประธานพิธีเปิดสะพาน นายกรัฐมนตรีให้ชื่อสะพานนี้ว่า "สะพานปรีดี-ธำรง" เพื่อเป็นอนุสรณ์แก่ชาวอยุธยาที่ได้เป็นผู้บริหารประเทศทั้งสองคน คือ ปรีดี พนมยงค์ และพลเรือตรี หลวงธำรงนาวาสวัสดิ์ ถึงแม้ในปัจจุบัน กรมทางหลวงจะสร้างสะพานสมเด็จพระนเรศวรมหาราช และ สะพานสมเด็จพระเอกาทศรถ เพื่อใช้งานแทนสะพานแห่งนี้ แต่สะพานแห่งนี้ก็ยังให้ใช้งานเฉพาะรถยนต์ขนาดเล็กและรถจักรยานยนต์สัญจรอยู่

**อ้างอิง**
หมวดหมู่:สถานที่ที่ตั้งชื่อตามนามของบุคคลสำคัญของไทย
ปรีดี-ธำรง
หมวดหมู่:ปรีดี พนมยงค์
หมวดหมู่:ถวัลย์ ธำรงนาวาสวัสดิ์
ปรีดี-ธำรง
หมวดหมู่:สิ่งก่อสร้างในอำเภอพระนครศรีอยุธยา
หมวดหมู่:สะพานที่สร้างเสร็จในปี พ.ศ. 2486
สะพานนเรศวร

สะพานนเรศวร เป็นสะพานที่ตั้งขึ้นเพื่อเป็นอนุสรณ์ถึงสมเด็จพระนเรศวรมหาราช ตั้งอยู่ในอำเภอเมือง จังหวัดพิษณุโลก เป็นสะพานข้ามแม่น้ำน่าน ระหว่างฝั่งศาลากลาง จ.พิษณุโลก และฝั่งวัดพระศรีรัตนมหาธาตุวรมหาวิหาร บนสะพานนเรศวรสามารถชมวิวแม่น้ำน่านที่ไหลผ่านใต้สะพานได้อย่างงดงาม
หมวดหมู่:สถานที่ที่ตั้งชื่อตามพระนามของสมเด็จพระนเรศวรมหาราช
นเรศวร
นเรศวร
สะพานสมเด็จพระนเรศวรมหาราช

สะพานสมเด็จพระนเรศวรมหาราช สร้างข้ามแม่น้ำป่าสัก จังหวัดพระนครศรีอยุธยา ขนาบข้างสะพานปรีดี-ธำรง โดยเชื่อมระหว่างถนนโรจนะ(ทางหลวงแผ่นดินหมายเลข 3053)และทางหลวงแผ่นดินหมายเลข 309 กรมทางหลวงได้ตั้งชื่อสะพานนี้ว่า สะพานสมเด็จพระนเรศวรมหาราช เพื่อเชิดชูเกียรติประวัติ และเกียรติคุณของ สมเด็จพระนเรศวรมหาราชทรงกอบกู้อิสรภาพให้ชาวสยามจากหงสาวดี ให้ปรากฏแก่อนุชนรุ่นหลัง คณะรัฐมนตรียกร่างการตั้งชื่อตามระเบียบของกรมทางหลวง ตามที่กระทรวงคมนาคมเสนอ เมื่อวันที่ 20 มิถุนายน พ.ศ. 2533
สะพานสมเด็จพระนเรศวรมหาราช คือสะพานขาเข้าตัวเมืองพระนครศรีอยุธยา ส่วนสะพานฝั่งขาออกจากเกาะเมืองนั้น ขนานนามว่าเป็น สะพานสมเด็จพระเอกาทศรถ  เพื่อให้สอดคล้องคู่กับสะพานสมเด็จพระนเรศวรมหาราช ซึ่งตามประวัติศาสตร์แล้ว สมเด็จพระเอกาทศรถเป็นพระอนุชาของสมเด็จพระนเรศวร
หมวดหมู่:สถานที่ที่ตั้งชื่อตามพระนามของสมเด็จพระนเรศวรมหาราช
หมวดหมู่:สะพานข้ามแม่น้ำป่าสัก
สมเด็จพระนเรศวรมหาราช
หมวดหมู่:สิ่งก่อสร้างในอำเภอพระนครศรีอยุธยา
การบูร

การบูร เป็นของแข็งสีขาวขุ่นมีกลิ่นแรง เป็นสารประกอบกลุ่มเทอร์พีนที่มีสูตรทางเคมีเป็น C10H16O พบได้จากต้นการบูร (Cinnamomum camphora)

**การบูรสังเคราะห์**
การบูรส่วนใหญ่ที่ขายในท้องตลาดนั้นเป็นการบูรสังเคราะห์ขึ้นจากน้ำมันสน

**อ้างอิง**

**แหล่งข้อมูลอื่น**
 INCHEM at IPCS (International Programme on Chemical Safety)- NIOSH Pocket Guide to Chemical Hazards - Camphor at Centers for Disease Control and Prevention
หมวดหมู่:คีโทน
หมวดหมู่:เทอร์พีน
หมวดหมู่:ยาที่ใช้ในการอายุรเวท
สะพานสมเด็จพระวันรัต (เฮง เขมจารี)

สะพานสมเด็จพระวันรัต (เฮง เขมจารี)
สะพานสมเด็จพระวันรัต (เฮง เขมจารี) เป็นสะพานของทางหลวงแผ่นดินหมายเลข 333 ข้ามแม่น้ำเจ้าพระยา บริเวณเส้นแบ่งเขตตำบลน้ำทรงกับตำบลท่าน้ำอ้อย อำเภอพยุหะคีรี จังหวัดนครสวรรค์ เชื่อมจากถนนพหลโยธินเข้าจังหวัดอุทัยธานี ชื่อสะพานตั้งเป็นอนุสรณ์แก่สมเด็จพระวันรัต (เฮง เขมจารี) พระมหาเถระชาวอุทัยธานี

**อ้างอิง**
สมเด็จพระวันรัต (เฮง เขมจารี)
สมเด็จพระวันรัต (เฮง เขมจารี)
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:สิ่งก่อสร้างในอำเภอพยุหะคีรี
สะพานเดชาติวงศ์

สะพานเดชาติวงศ์ เป็นสะพานข้ามแม่น้ำที่อยู่เหนือน้ำที่สุดของแม่น้ำเจ้าพระยา มีลักษณะเป็นสะพานถนนตามแนวถนนพหลโยธิน บริเวณหลักกิโลเมตรที่ 340 ก่อนเข้าสู่ใจกลางเมืองนครสวรรค์ ซึ่งกรมทางหลวงได้เริ่มก่อสร้างในปี พ.ศ. 2485 และเปิดให้ใช้งานครั้งแรกในปี พ.ศ. 2493 ซึ่งชื่อของสะพานนั้นมาจากชื่อสกุลของพันตรี หม่อมหลวงกรี เดชาติวงศ์ อธิบดีกรมทางหลวงในสมัยนั้น โดยปัจจุบันสะพานแห่งนี้เป็นสะพานที่สำคัญแห่งหนึ่งของประเทศไทยในการเดินทางเข้าสู่จังหวัดทางภาคเหนือ และนอกจากนี้ยังเป็นจุดชมวิวแม่น้ำสองสีที่สวยงามที่สุดอีกจุดหนึ่งด้วย

**ประวัติ**
สะพานเดชาติวงศ์ ได้เริ่มสร้างขึ้นเมื่อปี พ.ศ. 2485 ในสมัยสงครามมหาเอเชียบูรพา สร้างโดยผู้รับผิดชอบแนวเส้นทางของถนนพหลโยธินคือกรมทางหลวง มีจุดประสงค์ให้สะพานแห่งนี้เป็นเส้นทางที่เชื่อมโยงระหว่างภาคกลางและภาคเหนือแทนเส้นทางเรือ โดยมีพิธีเปิดการจราจรบนสะพานเมื่อวันที่ 1 กันยายน พ.ศ. 2493 โดยมีพันตรี หม่อมหลวงกรี เดชาติวงศ์ อธิบดีกรมทางหลวงในสมัยนั้นเป็นประธานเปิดสะพาน ต่อมาในปี พ.ศ. 2512 กรมทางหลวงได้งบประมาณทางหลวงหมายเลข 32 ตอน บางปะอิน-นครสวรรค์ จึงได้สร้างสะพานขึ้นอีกสะพานหนึ่งคู่กับสะพานเดชาติวงศ์เดิม เรียกว่า สะพานเดชาติวงศ์ 2 โดยเป็นสะพานคอนกรีตเสริมเหล็กคู่ขนานไปกับสะพานเดชาติวงศ์เดิม และเปิดใช้เมื่อวันที่ 23 มิถุนายน พ.ศ. 2514 ต่อมาได้มีการสร้างสะพานเดชาติวงศ์ 3 เมื่อวันที่ 15 พฤศจิกายน พ.ศ. 2532 และสร้างเสร็จและเปิดใช้งานเมื่อวันที่ 9 เมษายน พ.ศ. 2536

**การใช้งานในปัจจุบัน**
โดยปกติแล้ว สะพานเดชาติวงศ์จะเปิดใช้งานเพียง 2 สะพาน คือ สะพานเดชาติวงศ์ 2 และ 3 ส่วนสะพานเดชาติวงศ์ 1 จังหวัดนครสวรรค์เปิดไว้เป็น สะพานประวัติศาสตร์ ซึ่งใช้ในการจัดงานต่าง ๆ ของจังหวัด หรือเปิดให้ใช้งานได้ในกรณีฉุกเฉิน เช่น เกิดอุบัติเหตุ การจราจรติดขัด เป็นต้น และในช่วงเทศกาลการจราจรจะหนาแน่นมาก เช่น ช่วงสงกรานต์, ปีใหม่ ฯลฯ
แต่ในปัจจุบัน (ตั้งแต่ พ.ศ. 2564) พบว่ามีรถยนต์สามารถขึ้นไปใช้สะพานเดชาติวงศ์ที่สะพานที่ 1 ได้ จึงสันนิษฐานว่ากรมทางหลวงได้เปลี่ยนแปลงข้อกำหนดการใช้แล้ว แต่ว่าผู้คนก็ยังนิยมใช้สะพานที่ 2 และ 3 ตามเดิม

**อ้างอิง**
  เว็บไซต์แนะนำสถานที่ของเทศบาลนครนครสวรรค์ date=2010-04-23 

**แหล่งข้อมูลอื่น**
100.123594
เดชาติวงศ์
หมวดหมู่:ก่อตั้งในประเทศไทยในปี พ.ศ. 2493
เดชาติวงศ์
เดชาติวงศ์
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:สิ่งก่อสร้างในอำเภอเมืองนครสวรรค์
เทศบาลเมืองสุเทพ

เทศบาลเมืองสุเทพ เป็นเทศบาลเมืองแห่งหนึ่งในอำเภอเมืองเชียงใหม่ จังหวัดเชียงใหม่ ครอบคลุมพื้นที่บางส่วนของตำบลสุเทพเฉพาะนอกเขตเทศบาลนครเชียงใหม่ มีพื้นที่ 58.95 ตารางกิโลเมตร รวมพื้นที่ในเขตอุทยานแห่งชาติดอยสุเทพ-ปุย

**ประวัติ**
เดิมได้จัดตั้งจากสภาตำบล ขึ้นเป็นองค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยมีประกาศกระทรวงมหาดไทย ลงวันที่ 2 มีนาคม พ.ศ. 2538 จัดตั้ง องค์การบริหารส่วนตำบลสุเทพ เป็นองค์การบริหารส่วนตำบลชั้น 3 ก่อนได้รับการเลื่อนชั้นเป็นชั้น 1 (องค์การบริหารส่วนตำบลขนาดใหญ่) ต่อมากระทรวงมหาดไทยได้พิจารณาเห็นว่า องค์การบริหารส่วนตำบลสุเทพมีสภาพเหมาะสม และเป็นไปตามความต้องการของประชาชน จึงเปลี่ยนแปลงฐานะเป็น เทศบาลตำบลสุเทพ ตามประกาศกระทรวงมหาดไทย ตั้งแต่วันที่ 24 สิงหาคม พ.ศ. 2550
เทศบาลตำบลสุเทพได้รับการเปลี่ยนแปลงฐานะเป็น เทศบาลเมืองสุเทพ ในวันที่ 28 มีนาคม พ.ศ. 2568

**ภูมิศาสตร์**

**ภูมิประเทศ**
ตำบลสุเทพมีสภาพเป็นภูเขาและบางส่วนเป็นที่ราบเชิงเขา และที่ราบแบบที่ราบลุ่มนาดอน- สภาพภูมิประเทศเป็นภูเขา ซึ่งมีหมู่บ้านที่ตั้งอยู่ คือ หมู่ที่ 2, 9, 11, 12- สภาพภูมิประเทศเป็นเชิงเขาและที่ราบ เป็นที่ตั้งของหมู่ที่ 1, 4, 5, 10, 13, 14- สภาพภูมิประเทศเป็นที่ราบ เป็นที่ตั้งของหมู่ที่ 3, 6, 7, 8, 15

**อาณาเขตติดต่อ**
 ทิศเหนือ ติดต่อกับนครเชียงใหม่ และ ตำบลช้างเผือก- ทิศตะวันออก ติดต่อกับนครเชียงใหม่- ทิศใต้ ติดต่อกับตำบลแม่เหียะ และ ตำบลป่าแดด- ทิศตะวันตก ติดต่อกับตำบลบ้านปง อำเภอหางดง

**การแบ่งเขตปกครอง**
ในเขตเทศบาลเมืองมีจำนวนหมู่บ้าน 15 หมู่บ้าน จากจำนวนชุมชนทั้งหมด 36 ชุมชน ดังนี้- หมู่ 1 บ้านเชิงดอย- หมู่ 2 บ้านห้วยแก้ว- หมู่ 3 บ้านกองบิน 41- หมู่ 4 บ้านห้วยทราย- หมู่ 5 บ้านร่ำเปิง- หมู่ 6 บ้านโป่งน้อย- หมู่ 7 บ้านช่างทอง (บ้านต้นกุก)- หมู่ 8 บ้านหลิ่งห้า- หมู่ 9 บ้านดอยสุเทพ- หมู่ 10 บ้านอุโมงค์- หมู่ 11 บ้านดอยปุย- หมู่ 12 บ้านภูพิงค์- หมู่ 13 บ้านสันลมจอย- หมู่ 14 บ้านใหม่หลังมอ- หมู่ 15 บ้านทรายคำ

**อ้างอิง**
สุเทพ
สุเทพ
สุสานจมูก

ไฟล์:Siege-of-Busanjin-1592.jpg|thumbnail|การรุกรานเกาหลีของญี่ปุ่น (พ.ศ. 2135-2141)
สุสานจมูก (鼻の墓)  คือสุสานบรรจุจมูกมนุษย์ชาวเกาหลีจำนวนมากที่ถูกสังหารและส่งกลับญี่ปุ่นในฐานะของแลกรางวัลในช่วง การรุกรานเกาหลีของญี่ปุ่น (พ.ศ. 2135-2141)  การหาของแลกรางวัลในการทำศึกนี้ถือเป็นธรรมเนียมปฏิบัติในยุคนั้นโดยซะมุไรมักจะได้รางวัลตามจำนวนที่พวกเขาสะสมมาได้
หนึ่งในสุสานจมูกนั้นถูกค้นพบใน พ.ศ. 2526ที่ เมืองโอะกะยะมะ และ นครโอซะกะ สุสานนี้บรรจุจมูกชาวเกาหลีที่เสียชีวิตประมาณ 20,000 คน ซึ่งทั้งหมดนี้ถูกส่งกลับเกาหลีในพ.ศ. 2535 และถูกเผาตามธรรมเนียม สุสานที่มีลักษณะใกล้เคียงกันถูกค้นพบที่มิมิซุกะ ในเกียวโต สุสานเหล่านี้เป็นตัวอย่างความโหดเหี้ยมป่าเถื่อนของชาวญี่ปุ่นที่มีต่อชาวเกาหลี อันเป็นเหตุให้การเคลื่อนไหวต่อต้านญี่ปุ่นในหมู่ชาวเกาหลียังคงมีต่อไป

**อ้างอิง**
หมวดหมู่:การบุกครองเกาหลีของญี่ปุ่น (ค.ศ. 1592–98)
แม่แบบ:Listuser/doc

แม่แบบนี้ใช้สำหรับค้นหาชื่อผู้ใช้ของ การเปลี่ยนชื่อผู้ใช้ มีอยู่ 3 พรารมิเตอร์ คือ
# username สำหรับใส่ชื่อผู้ใช้ที่ต้องการค้นหา
# linklabel สำหรับใส่ชื่อที่ต้องการแสดงในลิงก์
# limit= สำหรับใส่จำนวนที่ต้องการค้นหาในแต่ละครั้ง
ตัวอย่าง
แม่แบบ:Renameuser2

* ชื่อผู้ใช้เดิม/Current name: - ชื่อผู้ใช้ที่ต้องการเปลี่ยน/Requested name:  (SUL reports: sulutil:{oldname}|old & sulutil:{newname}|new)  (เปลี่ยนชื่อผู้ใช้)
ซีเนม่า พาราดิโซ

Nuovo Cinema Paradiso เป็นภาพยนตร์อิตาลีในปี 1988 เขียนบทและกำกับโดย Giuseppe Tornatore และออกฉายในระดับนานาชาติในชื่อ Cinema Paradiso ในฝรั่งเศส สเปน สหราชอาณาจักรและสหรัฐอเมริกา
เดิมทีที่ภาพยนตร์ออกฉายในอิตาลี มีความยาว 155 นาที แต่ก็ทำรายได้ไม่ดีในอิตาลี จึงทำให้ต้องตัดความยาวเหลือเป็น 123 นาที สำหรับการออกฉายในระดับนานาชาติ และประสบความสำเร็จเป็นอย่างดี การออกฉายฉบับนี้ทำให้ได้รับรางวัลจูรีไพรซ์ ในงานเทศกาลภาพยนตร์เมืองคานส์ ปี 1989 และได้รับรางวัลออสการ์สาขาภาพยนตร์ต่างประเทศยอดเยี่ยม ต่อมาในปี 2002 มีการออกในฉบับ director's cut ที่ความยาว 173 นาที (ในสหรัฐอเมริกามีชื่อว่า Cinema Paradiso: The New Version)
ภาพยนตร์นำแสดงโดย Jacques Perrin, Philippe Noiret, Leopoldo Trieste, Marco Leonardi, Agnese Nano และ Salvatore Cascio อำนวยการสร้างโดย  Franco Cristaldi และ Giovanna Romagnoli ส่วนเพลงประพันธ์โดย Ennio Morricone ร่วมกับลูกชาย Andrea Morricone
ภาพยนตร์เล่าความหลักของเรื่อง ที่เกิดขึ้นที่หมู่บ้านในซิซิลี เป็นเรื่องของผู้กำกับภาพยนตร์ที่ประสบความสำเร็จที่ชื่อ โตโต้ (Salvatore) ที่กลับมางานศพของเพื่อนเก่าต่างวัย ลุงอัลเฟรโด้ (Alfredo)  นักฉายหนังท้องถิ่นของโรงภาพยนตร์ "Cinema Paradiso" โดยอัลเฟรโด้หวังที่จะเห็นเขาประสบความสำเร็จถึงแม้ว่าจะทำให้เขาใจสลายก็ตาม
ภาพยนตร์มีกลิ่นอายและโทนเรื่องที่ตลกขบขัน การหวนรำลึกถึงอดีต โดยเล่าเรื่องถึงชีวิตวัยเด็ก การข้ามพ้นผ่านวัย และสิ่งสะท้อน (วัยผู้ใหญ่) เกี่ยวกับอดีต โดยจินตภาพของแต่ละฉากสามารถสะท้อนให้เห็นถึงความทรงจำของโตโต้เกี่ยวกับชีวิตวัยเด็กของเขา Cinema Paradiso ยังเทิดทูนภาพยนตร์ ผ่านนักฉายหนัง อย่างโตโต้ ที่พัฒนาความหลงใหลต่อภาพยนตร์ที่ก่อให้เกิดวิถีชีวิตของเขาในวัยผู้ใหญ่อีกด้วย
หมวดหมู่:ภาพยนตร์อิตาลี‎
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์ภาษาต่างประเทศยอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในประเทศอิตาลี
หมวดหมู่:ภาพยนตร์ที่กำกับโดย จูเซปเป ทอร์นาทอเร
ยุทธการบลอร์ฮีธ

ยุทธการบลอร์ฮีธ (Battle of Blore Heath) เป็นยุทธการในสงครามดอกกุหลาบ ที่เกิดขึ้นเมื่อวันที่ 23 กันยายน ค.ศ. 1459 ที่บลอร์ฮีธในมณฑลสตาฟฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยเจมส์ ทูเชท์ บารอนแห่งออดลีย์ที่ 5 และจอห์น ซัททัน บารอนแห่งดัดลีย์ที่ 1 และฝ่ายราชวงศ์ยอร์คที่นำโดยริชาร์ด เนวิลล์ เอิร์ลแห่งซอลสบรีที่ 5 ผลของยุทธการครั้งนี้ยอร์คเป็นฝ่ายได้รับชัยชนะ ในด้านความเสียหายฝ่ายราชวงศ์แลงคาสเตอร์มีผู้เสียชีวิตราว 2,000 คน ส่วนฝ่ายราชวงศ์ยอร์คมีผู้เสียชีวิตราว 1,000 คน

**อ้างอิง**
The Battle of Blore Heath, 1459 edited by Paddy Griffith ISBN 0-9521488-1-1

**ดูเพิ่ม **
 สงครามดอกกุหลาบ- ราชวงศ์แลงคาสเตอร์- ราชวงศ์ยอร์ค
หมวดหมู่:สงครามดอกกุหลาบ
ยุทธการมอร์ติเมอร์ครอส

ยุทธการมอร์ติเมอร์ครอส (Battle of Mortimer's Cross) เป็นยุทธการในสงครามดอกกุหลาบ ที่เกิดขึ้นเมื่อวันที่ 2 กุมภาพันธ์ ค.ศ. 1461 ที่วิกมอร์ในแฮรฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยโอเว็น ทิวดอร์และแจสเปอร์ ทิวดอร์ และฝ่ายราชวงศ์ยอร์คที่นำโดยสมเด็จพระเจ้าเอ็ดเวิร์ดที่ 4 แห่งอังกฤษ ผลของยุทธการครั้งนี้ยอร์คเป็นฝ่ายได้รับชัยชนะ 
หลังจากการเสียชีวิตของริชาร์ด แพลนทาเจเน็ท ดยุคแห่งยอร์คที่ 3 ในยุทธการเวคฟิลด์ในเดือนธันวาคมปีก่อนหน้านั้นแล้วฝ่ายยอร์คก็นำโดยบุตรของริชาร์ดเอ็ดเวิร์ด เอิร์ลแห่งมาร์ช (พระเจ้าเอ็ดเวิร์ดที่ 4) ผู้มีอายุเพียง 18 ปี เอ็ดเวิร์ดต้องกันจะป้องกันไม่ให้กองทัพของฝ่ายแลงคาสเตอร์ที่นำโดยโอเว็น ทิวดอร์และลูกชายแจสเปอร์ ทิวดอร์จากเวลส์ไปสมทบกับกองทัพใหญ่ของแลงคาสเตอร์ได้ เอ็ดเวิร์ดรวบรวมกองกำลังจากบริเวณชายแดนและจากกองกำลังเวลช์ที่เป็นฝ่ายยอร์คโดยเฉพาะจากวิลเลียม เฮอร์เบิร์ต เอิร์ลแห่งเพ็มโบรคที่ 1 (William Herbert, 1st Earl of Pembroke) และผู้สนับสนุน ฝ่ายยอร์คได้รับชัยชนะ แจสเปอร์ ทิวดอร์หนีไปได้แต่โอเว็น ทิวดอร์ถูกจับและถูกประหารชีวิต ทหารเวลส์จำนวนมากถูกสังหาร บ้างก็ว่าเป็นจำนวนถึง 4000 คน ชัยชนะครั้งนี้นำไปสู่การขึ้นครองราชสมบัติของเอ็ดเวิร์ด เอิร์ลแห่งมาร์ชเป็นสมเด็จพระเจ้าเอ็ดเวิร์ดที่ 4 แห่งอังกฤษในปลายปีเดียวกัน

**อ้างอิง**

**ดูเพิ่ม**
 สงครามดอกกุหลาบ- ราชวงศ์แลงคาสเตอร์- ราชวงศ์ยอร์ค
หมวดหมู่:สงครามดอกกุหลาบ
ยุทธการเฟอร์รีบริดจ์

ยุทธการเฟอร์รีบริดจ์ (Battle of Ferrybridge) เป็นยุทธการในสงครามดอกกุหลาบ ที่เกิดขึ้นเมื่อวันที่ 28 มีนาคม ค.ศ. 1461 ที่เฟอร์รีบริดจ์ใน ยอร์คเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยจอห์น คลิฟฟอร์ด บารอนคลิฟฟอร์ดที่ 9และจอห์น เนวิลล์ บารอนเนวิลล์ เดอ เรบีที่ 1 และฝ่ายราชวงศ์ยอร์คที่นำโดย ริชาร์ด เนวิลล์ เอิร์ลแห่งวอริคที่ 16 ผลของยุทธการครั้งนี้ไม่มีฝ่ายใดที่ได้รับชัยชนะ ยุทธการครั้งนี้เป็นยุทธการย่อยก่อนที่จะเกิดยุทธการใหญ่ที่โทว์ทัน

**อ้างอิง**

**ดูเพิ่ม **
 สงครามดอกกุหลาบ- ราชวงศ์แลงคาสเตอร์- ราชวงศ์ยอร์ค
หมวดหมู่:สงครามดอกกุหลาบ
คณะพยาบาลศาสตร์ มหาวิทยาลัยบูรพา

คณะพยาบาลศาสตร์ มหาวิทยาลัยบูรพา (Faculty of Nursing Burapha University) เป็นคณะในมหาวิทยาลัยบูรพาซึ่งทำการสอนวิชาความรู้ด้านการพยาบาลศาสตร์ โดยเริ่มก่อตั้งเมื่อปี พ.ศ. 2525 และดำเนินการเรื่อยมาจนถึงปัจจุบัน

**ประวัติ**
คณะพยาบาลศาสตร์ มหาวิทยาลัยบูรพา ได้รับอนุมัติให้จัดตั้งจากทบวงมหาวิทยาลัยเมื่อ วันที่ 8 มิถุนายน พ.ศ. 2525 โดยเป็นคณะวิชาหนึ่งของ  ต่อมาได้รับการสถาปนาเป็นมหาวิทยาลัยบูรพา ตามพระราชบัญญัติ มหาวิทยาลัยบูรพา ในวันที่ 30 กรกฎาคม พ.ศ. 2533 คณะพยาบาลศาสตร์ มหาวิทยาลัยศรีนครินทรวิโรฒจึงได้โอนเข้ามาอยู่ในสังกัดมหาวิทยาลัยบูรพา และเป็นคณะวิชาแรกของ มหาวิทยาลัยบูรพา

**หลักสูตร**

**ประกาศนียบัตร**
 ประกาศนียบัตรผู้ช่วยพยาบาล : Certificate Program for Practical Nurse Cert. for PN.

**ปริญญาตรี**
 พยาบาลศาสตรบัณฑิต : Bachelor of Nursing Science

**ปริญญาโท**
 พยาบาลศาสตรมหาบัณฑิต : Master of Nursing Science

**ปริญญาเอก**
 พยาบาลศาสตรดุษฎีบัณฑิต : Doctor of Philosophy in Nursing Science

**อ้างอิง**

**ดูเพิ่ม**
 มหาวิทยาลัยบูรพา- รายชื่อคณะพยาบาลศาสตร์ในประเทศไทย

**แหล่งข้อมูลอื่น**
  คณะพยาบาลศาสตร์ มหาวิทยาลัยบูรพา date=2009-04-20 
บูรพา
หมวดหมู่:หน่วยงานในมหาวิทยาลัยบูรพา
คณะวิทยาศาสตร์ มหาวิทยาลัยบูรพา

== ประวัติ**
คณะวิทยาศาสตร์ก่อตั้งขึ้นพร้อมกับการจัดตั้งวิทยาลัยวิชาการศึกษาบางแสน เมื่อวันที่ 8 กรกฎาคม พ.ศ.2498 เริ่มแรกใช้ชื่อ คณะวิชาวิทยาศาสตร์และคณิตศาสตร์ มี 5 แผนกวิชา ได้แก่ แผนกวิชาคณิตศาสตร์ แผนกวิชาเคมี แผนกวิชาชีววิทยา แผนกวิชาฟิสิกส์ และแผนกวิชาวิทยาศาสตร์ ดำเนินการสอนวิทยาศาสตร์พื้นฐานให้กับหลักสูตรการศึกษาบัณฑิต (กศ.บ.) ร่วมกับคณะวิชาการศึกษา (ปัจจุบัน คือ คณะศึกษาศาสตร์) ผลิตระดับปริญญาตรีทางการศึกษา เพื่อไปเป็นครูวิทยาศาสตร์ในโรงเรียนมัธยมศึกษา
ในปี พ.ศ.2517 วิทยาลัยวิชาการศึกษาได้รับการยกฐานะเป็นมหาวิทยาลัยศรีนครินทรวิโรฒ วิทยาเขตบางแสน และคณะวิชาวิทยาศาสตร์และคณิตศาสตร์ ได้เปลี่ยนชื่อเป็น คณะวิทยาศาสตร์ โดยมี 6 ภาควิชา ได้แก่
      1. ภาควิชาคณิตศาสตร์
      2. ภาควิชาคหกรรมศาสตร์
      3. ภาควิชาเคมี
      4. ภาควิชาชีววิทยา
      5. ภาควิชาฟิสิกส์
      6. ภาควิชาวิทยาศาสตร์ทั่วไป
ในปี พ.ศ.2519 คณะวิทยาศาสตร์ได้เปิดหลักสูตรวิทยาศาสตรบัณฑิต (วท.บ.) และรับนิสิตเข้าศึกษาในหลักสูตรเป็นต้นมาจนจบมหาวิทยาลัยศรีนครินทรวิโรฒ วิทยาเขตบางแสน ได้รับการยกฐานะเป็นมหาวิทยาลัยบูรพา เมื่อปี พ.ศ.2533 จนถึง 8 มกราคม พ.ศ.2551 มีฐานะเป็นหน่วยงานในกำกับของรัฐ ซึ่งไม่เป็นส่วนราชการตามกฎหมายว่าด้วยระเบียบบริหารราชการแผ่นดิน กฎหมายว่าด้วยระเบียบบริหารราชการกระทรวงการศึกษาธิการ และกฎหมายว่าด้วยการปรับปรุงกระทรวง ทบวง กรม และไม่เป็นรัฐวิสาหกิจ ตามกฎหมายว่าด้วยวีการงบประมาณและกฎหมายอื่น ตามกฎหมายพระราชบัญญัติมหาวิทยาลัยบูรพา พ.ศ.2550 เล่ม 125 ตอนที่ 5ก หน้าที่ 8-34 ราชกิจจานุเบกษา 9 มกราคม พ.ศ.2551
การแบ่งหน่วยงานในคณะวิทยาศาสตร์ มี 12 หน่วยงาน คือ- สำนักงานคณบดี  - ภาควิชาคณิตศาสตร์ - ภาควิชาเคมี                - ภาควิชาชีววิทยา- ภาควิชาฟิสิกส์ - ภาควิชาจุลชีววิทยา - ภาควิชาชีวเคมี - ภาควิชาวาริชศาสตร์- ภาควิชาเทคโนโลยีชีวภาพ - ภาควิชาวิทยาศาสตร์การอาหาร - ภาควิชาวิทยาศาสตร์การแพทย์ - ภาควิชาวิทยาการคอมพิวเตอร์
โดยในปี พ.ศ.2552 ตัดโอนหลักสูตร วท.บ. สาขาวิชาวิทยาศาสตร์การแพทย์ ภาควิชาวิทยาศาสตร์การแพทย์ ไปสังกัดคณะสหเวชศาสตร์ (1 ตุลาคม 2552) และตัดโอนหลักสูตร วท.บ. สาขาวิทยาการคอมพิวเตอร์และเทคโนโลยีสารสนเทศ ภาควิชาวิทยาการคอมพิวเตอร์ ไปสังกัดคณะวิทยาการสารสนเทศ (16 ธันวาคม 2552) และ ณ ขณะนั้นคณะวิทยาศาสตร์ประกอบด้วย 1 สำนักงานคณบดี และ 9 ภาควิชา และเดือนกรกฎาคม พ.ศ. 2564 ภาควิชาเทคโนโลยีชีวภาพ ได้เปลี่ยนสถานะจากภาควิชามาเป็น "สาขาวิชาเทคโนโลยีชีวภาพ" สังกัดสำนักงานการศึกษา

**หลักสูตร**
คณะวิทยาศาสตร์ มหาวิทยาลัยบูรพา เปิดในระดับปริญญาตรี ปริญญาโทและปริญญาเอก มีหลักสูตรทั้งหมด 29 หลักสูตร และหลักสูตรนานาชาติ 2 หลักสูตร

**ทำเนียบผู้บริหารคณะวิทยาศาสตร์**
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

**แหล่งข้อมูลอื่น**
  คณะวิทยาศาสตร์ มหาวิทยาลัยบูรพา
บูรพา
หมวดหมู่:หน่วยงานในมหาวิทยาลัยบูรพา
โลกเสรี

โลกเสรี (Free world) เป็นคำที่เกิดขึ้นในช่วงสงครามเย็น โดยกลุ่มประเทศที่ไม่ได้ปกครองตามระบอบคอมมิวนิสต์ใช้เรียกตนเอง ซึ่งมักจะใช้เพื่อเทียบเคียงให้เห็นถึงเสรีภาพส่วนบุคคลของการปกครองในระบอบประชาธิปไตย ระหว่างโลกที่หนึ่งกับโลกที่สอง และรวมไปถึงสาธารณรัฐประชาชนจีนด้วย อย่างไรก็ตาม คำดังกล่าวไม่ได้ใช้กล่าวถึงประเทศที่ไม่ได้ปกครองระบอบประชาธิปไตยอันเป็นพันธมิตรกับโลกเสรี อย่างเช่น ทวีปอเมริกาใต้ ทวีปเอเชียและทวีปแอฟริกา 
เนื่องจากบทบาทสำคัญของสหรัฐอเมริกาในสงครามเย็น ประธานาธิบดีแห่งสหรัฐอเมริกาจึงถูกมองว่าเป็น "ผู้นำแห่งโลกเสรี" ซึ่งเป็นการเปรียบเทียบให้เห็นว่าสหรัฐอเมริกา ซึ่งเป็นมหาอำนาจของการปกครองระบอบประชาธิปไตยสามารถแพร่ขยายแนวคิดประชาธิปไตยไปยังประเทศอื่น ๆ และถึงแม้ว่าสงครามเย็นจะสิ้นสุดลงแล้ว แต่คำว่า "โลกเสรี" ก็ยังคงใช้กันมาจนถึงปัจจุบัน

**อ้างอิง**

**ดูเพิ่ม**
 โลกที่หนึ่ง- โลกตะวันตก
หมวดหมู่:สงครามเย็น
แหล่งโบราณคดีปางต้นผึ้ง

แหล่งโบราณคดีปางต้นผึ้ง ตั้งอยู่ในเขตอำเภอเมือง จังหวัดอุตรดิตถ์ เหนือสถานีรถไฟต้นผึ้งประมาณ 500-800 เมตร ในบริเวณนี้ ได้พบโบราณวัตถุอยู่เป็นจำนวนมาก เช่น ลูกปัดหิน มีดสำริด ขวานสำริด ลูกปัดสำริด เศษภาชนะดินเผา แบบผิวเรียบ และแบบผิวประทับลายต่าง ๆ มี 4 สี คือ สีดำ สีน้ำตาล สีส้ม และสีนวล เนื้อดินหยาบ มีทรายและแกลบผสม สันนิษฐานว่าเป็นโบราณวัตถุสมัยก่อนประวัติศาสตร์ สาเหตุการพบแหล่งโบราณคดี เนื่องจาก รพช.ในสมัยนั้น (ทางหลวงชนบทปัจจุบัน) ตัดถนนผ่านในบริเวณนี้จึงพบโบราณวัตถุต่าง ๆ ดังกล่าว

**สิ่งที่ค้นพบ**
# ลูกปัดหิน
# มีดสำริด
# ขวานสำริด
# ลูกปัดสำริด
# เศษภาชนะดินเผาแบบผิวเลียบ
# ภาชนะดินเผาประทับลาย 4สี

**อ้างอิง**
#  สำนักงานการท่องเที่ยว และกีฬาจังหวัดอุตรดิตถ์
#  โทรทัศน์กองทัพบกแห่งประเทศไทย date=2008-12-11 
ปางต้นผึ้ง
หมวดหมู่:อำเภอเมืองอุตรดิตถ์
หมวดหมู่:โบราณสถานในจังหวัดอุตรดิตถ์
แหล่งโบราณคดีวังแพวน

แหล่งโบราณคดีวังแพวน ตั้งอยู่ในเขต ตำบลผาเลือด อำเภอท่าปลา จังหวัดอุตรดิตถ์  สภาพทั่วไปเป็นลานตะพักน้ำ ขุดค้นพบโบราณวัตถุประเภท เครื่องมือหินกะเทาะ  เศษภาชนะดินเผา  เศษภาชนะดินเผาแบบไม่เคลือบ  เศษเครื่องถ้วยจีน และเศษไหเคลือบสีน้ำตาล  โดยสันนิษฐานว่าเคยเป็นที่อยู่อาศัยของชุมชนโบราณสมัยก่อนประวัติศาสตร์ ในระบบสังคมแบบเร่ร่อน พึ่งพาอาศัยซึ่งกันและกัน หากินของป่า และสัตว์ป่าเป็นอาหาร

**สิ่งที่ค้นพบ**
# เครื่องมือกะเทาะหิน
# เศษภาชนะดินเผาแบบเคลือบลาย
# เศษภาชนะดินเผาแบบไม่เคลือบ
# เศษเครื่องชามถ้วยจีน
# เศษไหเคลือบสีน้ำตาล

**อ้างอิง**
#  สำนักงานการท่องเที่ยว และกีฬาจังหวัดอุตรดิตถ์
#  โทรทัศน์กองทัพบกแห่งประเทศไทย date=2008-12-11 
วังแพวน
หมวดหมู่:อำเภอท่าปลา
หมวดหมู่:โบราณสถานในจังหวัดอุตรดิตถ์
แหล่งโบราณคดีแก่งตาน

แหล่งโบราณคดีแก่งตาน ตั้งอยู่ริมแม่น้ำน่านในเขต ตำบลผาเลือด อำเภอท่าปลา จังหวัดอุตรดิตถ์ โดยโบราณวัตถุที่ค้นพบได้แก่เศษภาชนะดินเผาผิวขัดมัน และผิวเรียบ มีลายเชือกทาบเส้นเล็กและเส้นใหญ่  ลายประทับตาข่าย และไม่มีลาย  ชิ้นส่วนเครื่องมือหินขัด ก้อนดินเผาไฟ เครื่องถ้วยลายครามจีน เศษไห เนื้อดินสีเทาแบบไม่เคลือบ  สันนิษฐานว่าบริเวณนี้เคยเป็นที่พักอาศัยชั่วคราวของกลุ่มชนสมัยก่อนประวัติศาสตร์ และสมัยประวัติศาสตร์ที่เดินทางมาโดยทางน้ำ และเดินเท้ามาตามริมฝั่งแม่น้ำน่าน ประมาณพุทธศตวรรษที่ ๒๒ - ๒๓ (สมัยรัชกาลที่5)

**สิ่งที่ค้นพบ**
# เศษภาชนะดินเผาผิวขัดมัน
# เศษภาชนะดินเผาผิวเรียบ
# เศษภาชนะดินเผาผิวเรียบ ลายเชือกทาบเส้นเล็ก และเส้นใหญ่
# เศษภาชนะดินเผา ลายประทับตาข่าย
# เศษภาชนะดินเผาไม่มีลาย
# เครื่องมือหินขัด
# ก้อนดินที่ใช้เผาไฟสมัยโบราณ
# เครื่องถ้วยชามครามจีน
# เศษไห เนื้อดินสีเทาแบบไม่เคลือบ

**การเดินทางในสมัยโบราณ**
# เดินทางเท้าตามริมแม่น้ำ
# ใช้เรือในการเดินทางล่องตามแม่น้ำน่าน

**อ้างอิง**
#  สถานีโทรทัศน์กองทัพบกแห่งประเทศไทย date=2008-12-11 
#  สำนักงานการท่องเที่ยวและกีฬาจังหวัดอุตรดิตถ์
แก่งตาน
หมวดหมู่:อำเภอท่าปลา
หมวดหมู่:โบราณสถานในจังหวัดอุตรดิตถ์
แหล่งโบราณคดีถ้ำกระดูกเขาผาตั้ง

แหล่งโบราณคดีถ้ำกระดูกเขาผาตั้ง ตั้งอยู่ที่เขาผาตั้ง บ้านถ้ำดิน ตำบลบ่อทอง อำเภอทองแสนขัน จังหวัดอุตรดิตถ์  โดยบริเวณนี้เป็นถ้ำเขาหินปูนอยู่สูงบริเวณยอดเขามีอยู่สองถ้ำคือ ถ้ำบน และถ้ำล่าง พบหอกสำริด กำไลหินทำจากหินสีขาวเนื้อแกร่ง เศษภาชนะดินเผา แต่งผิวด้วยลายขูดขีดและลายเชือกทาบ  สันนิษฐานว่า เป็นที่อยู่อาศัยของชุมชนในยุคกสิกรรมสมัยหลัง (หมายถึงสมัยยุคหลังยุคสำริด)

**สิ่งที่ค้นพบ**
# หอกสำริด
# กำไลหินทำจากหินสีขาวเนื้อแกร่ง (หินอ่อนสมัยโบราณ)
# เศษภาชนะดินเผา แบบแต่งผิวด้วยลายขูดขีด และลายเชือกทาบ

**อ้างอิง**
#  สำนักงานการท่องเที่ยวและกีฬาจังหวัดอุตรดิตถ์
#  สถานโทรทัศน์กองทัพบกแห่งประเทศไทย date=2008-12-11 
ถ้ำกระดูกเขาผาตั้ง
หมวดหมู่:อำเภอทองแสนขัน
หมวดหมู่:โบราณสถานในจังหวัดอุตรดิตถ์
เวียงเจ้าเงาะ

โบราณสถานเวียงเจ้าเงาะ
แหล่งประวัติศาสตร์เวียงเจ้าเงาะ  ตั้งอยู่ที่ตำบลทุ่งยั้ง อำเภอลับแล จังหวัดอุตรดิตถ์ ไปตามทางหลวงหมายเลข 102 ประมาณ 3 กิโลเมตรเศษ เห็นป้ายบอกทางแยกเข้าเวียงเจ้าเงาะทางด้านขวามือ การเดินทางสะดวกปลอดภัย บริเวณที่ตั้งเวียงเจ้าเงาะอยู่ทางด้านทิศตะวันตกเฉียงเหนือของมุมเมืองทุ่งยั้ง มีเนื้อที่ประมาณ 129 ไร่ 1 งาน 61 ตารางวา หรืออยู่ห่างจากวัดพระแท่นศิลาอาสน์ไปทางทิศตะวันออกประมาณ 800 เมตร ภูมิประเทศของเวียงเจ้าเงาะนั้นเป็นที่ราบดินปนศิลาแลง บางตอนเป็นศิลาแลงล้วน ด้านทิศเหนือติดต่อกับหนองพระแลและหนองพระทัยอันเป็นที่ลุ่ม ปัจจุบันคันคูเมืองส่วนที่ขุดลงไปในศิลาแลงบางตอนตื้นเขินมาก ส่วนคันคูเมืองด้านที่เป็นคันดินถูกราษฎรบุกรุกทำลาย พื้นที่ในบริเวณคูเมืองด้านในและในคูเมืองมีต้นไม้ต้นหญ้าขึ้นรก บางส่วนของพื้นที่ในบริเวณเวียงเจ้าเงาะมีราษฏรจับจองปลูกพืชทำมาหากิน 
มีตำนานที่สืบต่อกันมาเล่าขานกันว่า เวียงเจ้าเงาะมีฐานะเป็นเมืองลูกหลวง เช่นเดียวกับเมืองศรีสัชนาลัยของจังหวัดสุโขทัย โดยสังเกตเห็นได้จากพระบรมธาตุเมืองทุ่งยั้งในอดีตมีทรงเป็นพุ่มข้าวบิณฑ์ แต่ปัจจุบันได้บูรณะซ่อมแซมเป็นทรงลังกาครอบทรงเดิมเอาไว้ในรัชกาลที่ 4 เป็นต้นมา กรมศิลปากรขึ้นทะเบียนโบราณสถานเมื่อวันที่ 8 มีนาคม 2478 ปัจจุบันคูเมืองส่วนที่ขุดลงไปในศิลาแลงบางตอนตื้นเขินมาก ส่วนคูเมืองด้านที่เป็นคันดินถูกราษฎรบุกรุกทำลาย

**ชื่อเรียกในอดีต**
# เวียงเจ้าเงาะ
# เวียงเท้าสามล
# ตรีสมบูรณ์
# ทุ่งยั้ง
# ศรีนพวงศ์
# กัมโพชนคร
# ธรรมบาลนคร

**ลักษณะผังเมือง**
# เป็นเมืองรูปไข่ มีคูเมือง3ชั้นกำแพงเจาะลงไปถึงคูเมืองชั้นที่3 มีคูล้อมรอบ(กำแพง)
# คูเมืองชั้นนอกก่อด้วยศิลาแลง ชั้นสองก่อด้วยอิฐ ชั้นสามก็ด้วยศิลาแลง

**โบราณสถานที่ค้นพบ**
# บ่อน้ำศักดิ์สิทธิ์ หรือบ่อน้ำทิพย์ 18 บ่อ
# วัดพระบรมธาตทุ่งยั้ง
# คูเมืองเก่า3ชั้น

**โบราณวัตถุ ที่ค้นพบ**
# กำไลหิน
# โครงกระดูก
# แหวนสำริด
# แหวนหิน
# สร้อยทำจากลูกปัด
# ลูกปัดโบราณ
# ลูกปัดสำริด
# กลองมโหระทึกแขก
# กลองมโหระทึกละว้า
# พร้าสำริด
# มีดสำริด
# ถ้วยชามสังคโลก
# ภาชนะดินเผาไม่เคลือบ
# ภาชนะดินเผาเคลือบสี

**การเดินทาง**
# ใช้ถนนหมายเลข 102 (ศรีสัชนาลัย-อุตรดิตถ์) จากตัวเมืองอุตรดิตถ์บริเวณแยกห้วยไผ่ ผ่านแยกทุ่งยั้ง วัดพระบรมธาตุทุ่งยั้ง ตลาดทุ่งยั้ง จนถึงป้ายบอกทางเข้าเวียงเจ้าเงาะอยู่ฝั่งตรงข้ามวัดพระบรมธาตุทุ่งยั้ง เวียงเจ้าเงาะจะตั้งอยู่ก่อนถึงสำนักงานขนส่งจังหวัดอุตรดิตถ์

**อ้างอิง**
#  สำนักงานการท่องเที่ยวและกีฬาจังหวัดอุตรดิตถ์
#  สถานโทรทัศน์กองทัพบกแห่งประเทศไทย date=2008-12-11 
หมวดหมู่:แหล่งโบราณคดีในจังหวัดอุตรดิตถ์
หมวดหมู่:อำเภอลับแล
หมวดหมู่:โบราณสถานในจังหวัดอุตรดิตถ์
จอห์น เวย์น

จอห์น เวย์น (John Wayne) (26 พฤษภาคม ค.ศ. 1907 – 11 มิถุนายน ค.ศ. 1979) เป็นนักแสดงภาพยนตร์ ผู้กำกับภาพยนตร์และผู้สร้างชาวอเมริกัน เคยได้รับรางวัลออสการ์และรางวัลลูกโลกทองคำ เขามีรูปลักษณ์บึกบึนและถือเป็นสัญลักษณ์ของนักแสดงอเมริกันคนหนึ่ง เขายังมีน้ำเสียง ท่าเดิน และความสูงที่โดดเด่น เขาเป็นที่รู้จักดีเรื่องมุมมองการเมืองทางด้านอนุรักษ์ และเขาต่อต้านลัทธิคอมมิวนิสต์ ในช่วงทศวรรษ 1950
ในปี 1999 สถาบันภาพยนตร์อเมริกัน ให้เขาอยู่อันดับ 13 ของนักแสดงที่เยี่ยมที่สุดตลอดการ  ต่อมา Harris Poll ออกผลสำรวจในปี 2007 ให้เวย์นอยู่อันดับ 3 ของนักแสดงภาพยนตร์ที่เป็นที่ชื่นชอบที่สุด 

**อ้างอิง**
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอต-ไอริช
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:บุคคลจากรัฐไอโอวา
หมวดหมู่:ผู้รอดชีวิตจากมะเร็งปอด
แป้งมันสำปะหลัง

รูปประกอบผลิตภัณฑ์แป้งมันในประเทศไทย
แป้งมันสำปะหลัง เป็นแป้งที่ได้จากมันสำปะหลัง ลักษณะของแป้งมีสีขาว เนื้อเนียน ลื่นเป็นมัน. เมื่อทำให้สุกด้วยการกวนกับน้ำไฟอ่อนปานกลาง แป้งจะละลายง่าย สุกง่าย แป้งเหนียวติดภาชนะ หนืดข้นขึ้นเรื่อยๆ ไม่มีการรวมตัวเป็นก้อน  เหนียวเป็นใย ติดกันหมด เนื้อแป้งใสเป็นเงา พอเย็นแล้วจะติดกันเป็นก้อนเหนียว ติดภาชนะ  ใช้ทำลอดช่องสิงคโปร์ ครองแครงแก้ว เป็นต้น และยังถูกใช้ในอุตสาหกรรมอื่นๆเช่น อุตสาหกรรมกระดาษ อุตสาหกรรมกาว เป็นต้น

**การผลิต**

**การโม่มัน**
หัวมันสำปะหลังที่ผ่านการล้างและปอกเปลือกที่สะอาดจะจะถูกลำเลียงโดยสานพานเข้าสู่เครื่องโม่ (Rasper) จะมีมีดโดยใบมีดขนาดใหญ่ในแนวตั้งฉากกับผิวหน้า โดยมีอัตราการหมุนประมาณ 1000 rpm และทำการติดตั้งใบมีดตั้งแต่ 100 ใบขึ้นไป ใบมีดแต่ละใบมีความยาว 30 เซนติเมตร ซึ่งในขั้นตอนนี้จะได้ของเหลวข้นที่มีส่วนผสมของแป้ง น้ำ กากมัน และสิ่งเจือปนต่าง ๆ ระหว่างกระบวนโม่จะมีการจ่ายน้ำจากกระบวนการเพื่อช่วยในการทำงานของเครื่องให้สะดวกยิ่งขึ้น

**หน่วยการสกัด**
หลังจากนั้นมันสำปะหลังที่บดจนเป็นชิ้นละเอียดจากเครื่องเครื่องขูดหรือบดซึ่งจะมีส่วนประกอบของน้ำแป้ง กาก และเส้นใยจะถูกเติมน้ำก่อนจะนำเข้าสู่เครื่องสกัดแป้ง (Extractor) หน้าที่ของหน่วยสกัดคือ การแยกแป้งออกจากเซลลูโลส เครื่องสกัดแป้งจะประกอบไปด้วยตะแกรงและผ้ากรองเป็นส่วนประกอบ หลักการทำงานของเครื่องจะใช้หลักการของแรงหมุนเหวี่ยง (Centrifugal Force) โรงงานส่วนใหญ่จะใช้ชุดสกัด 3 ชุด แต่โรงงานขนาดใหญ่ อาจใช้ชุดสกัดถึง 4 ชุดต่อเนื่องกันเพื่อสกัดแป้งออกจากเซลลูโลสให้ได้มากที่สุด เครื่องสกัดแป้งแบ่งตามหน้าที่ตามกรองออกเป็น 2 ชุด คือ ชุดสกัดหยาบ (Coarse Extractor) และชุดสกัดละเอียด (Fine Extractor) น้ำแป้งจะผ่านเข้าชุดสกัดหยาบก่อน เพื่อแยกกากหยาบออกแล้วจึงเข้าสู่ชุดสกัดละเอียดเพื่อแยกกากอ่อน กากหยาบและกากอ่อนที่ได้จะถูกเหวี่ยงออกทางด้านบนของตะกร้ากรองแล้วเข้าสู่เครื่องสกัดชุดสกัดกาก (Pulp Extractor : เป็นเครื่องสกัดหยาบ ทำหน้าที่สกัดแป้งที่หลุดออกไปกับกาก) และเครื่องอัดกากต่อไป โดยที่เครื่องสกัดหยาบมีตะกร้ากรองเป็นสแเตนเลส (Stainless Screen) ขนาดรูกรอง 35-40 mesh มีการใช้น้ำหมุนเวียนหรือน้ำดีเพื่อช่วยในการสกัดแป้งออกจากกากหยาบ ส่วนเครื่องสกัดละเอียดตะกร้ากรองเป็นสแตนเลสมีรูกรองขนาดเส้นผ่านศูนย์กลางประมาณ 0.5 ซม. และใช้ผ้ากรองไนลอนทรงกรวยเหมือนตะกร้ากรองวางด้านบนแล้วยึดด้วยสายรัดโลหะ ผ้ากรองที่ใช้มีขนาดรูกรองสองแบบคือ 100-120 mesh และ 140-200 mesh มีการใช้น้ำกำมะถันและน้ำดีช่วยในการสกัดแป้งจากกากอ่อน น้ำกำมะถันช่วยกำจัดการเกิดเมือกที่จะไปอุดตันแผ่นกรอง ป้องกันไม่ให้เกิดการสูญเสียแป้งจากจุลินทรีย์และช่วยฟอกสีแป้งให้ขาว กากมันสำปะหลังจะถูกแยกออกจากน้ำแป้งเพื่อนำเข้าสู่เครื่องอัดกากและนำไปตากแดดเพื่อนำไปผสมเป็นอาหารสัตว์หรือนำไปผสมกับมันเส้นเพื่อทำมันอัดเม็ด

**อ้างอิง**
มันสำปะหลัง
แจ็ก เลมมอน

แจ็ก เลมมอน (Jack Lemmon) (8 กุมภาพันธ์ ค.ศ. 1925 - 27 มิถุนายน ค.ศ. 2001) เป็นนักแสดงชาวอเมริกัน เคยได้รับรางวัลออสการ์และรางวัลลูกโลกทองคำ เขามีผลงานการแสดงส่วนมากในบทตลก เขาแสดงในภาพยนตร์ในทศวรรษ 1960 อย่างเรื่อง Some Like It Hot, The Apartment, Days of Wine and Roses, Irma La Douce, The Odd Couple, The Out-of-Towners, Glengarry Glen Ross, The China Syndrome และ JFK
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากรัฐแมสซาชูเซตส์
แป้งถั่ว

แป้งถั่ว เป็นแป้งที่ทำจากถั่วเขียว เนื้อแป้งมีสีขาวเป็นเงา เนียนลื่นมือ ทำให้ขนมมีลักษณะใส  นิยมใช้ทำ ซ่าหริ่ม ตะโก้ ขนมเทียนแก้ว ขนมลืมกลืน เมื่อทำให้สุกด้วยการกวนกับน้ำด้วยไฟอ่อนปานกลาง แป้งละลายง่าย สุกง่าย ข้นเร็ว เมื่อสุกแล้ว แป้งมีลักษณะเหนียวใส ล่อน ไม่ติดภาชนะ เมื่อเย็นสนิทจะรวมเป็นก้อนแข็งอยู่ตัว ใส

**อ้างอิง**
ถั่ว
บัดดี้ ฮอลลี

ชาร์ลส ฮาร์ดิน ฮอลลีย์ (Charles Hardin Holley) หรือเป็นที่รู้จักในชื่อ บัดดี้ ฮอลลี (Buddy Holly) (7 กันยายน ค.ศ. 1936 - 3 กุมภาพันธ์ ค.ศ. 1959) เป็นนักร้อง-นักแต่งเพลงชาวอเมริกัน ผู้บุกเบิกเพลงร็อกแอนด์โรล ถึงแม้เขาจะประสบความสำเร็จ 1 ปีครึ่ง ก่อนที่เขาจะเสียชีวิตจากอุบัติเหตุทางเครื่องบิน ฮอลลีก็ยังเทิดทูนจากนักวิจารณ์ บรูซ เอดเดอร์ ว่า "เป็นแรงสร้างสรรค์ที่มีอิทธิพลมากที่สุดในการผลักดันร็อกแอนด์โรลในยุคแรก" ผลงานและความสร้างสรรค์ของเขาเป็นอิทธิพลให้กับนักดนตรีร่วมสมัยหลายคนในเวลาต่อมา อย่างเช่น เดอะบีทเทิลส์, เดอะบีชบอยส์, เดอะโรลลิงสโตนส์ และบ็อบ ดีแลน อีกทั้งมีอิทธิพลต่อเพลงป็อปอย่างสุดซึ้ง
ฮอลลีเป็นกลุ่มศิลปินแรกที่มีชื่ออยู่ในร็อกแอนด์โรลฮอลออฟเฟม ในปี 1986 ในปี 2004 นิตยสารโรลลิงสโตน จัดอันดับให้ฮอลลี อยู่ที่อันดับ 13 ของการจัดอันดับ 50 ศิลปินที่ยอดเยี่ยมที่สุดตลอดกาล

**อ้างอิง**
หมวดหมู่:นักร้องอเมริกัน
หมวดหมู่:บุคคลจากรัฐเท็กซัส‎
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ลิตเทิล ริชาร์ด

บาทหลวง ริชาร์ด เวย์น เพนนิแมน (Richard Wayne Penniman; 5 ธันวาคม 1932 – 9 พฤษภาคม 2020) หรือเป็นที่รู้จักในชื่อ ลิตเทิล ริชาร์ด (Little Richard) เป็นนักร้อง นักแต่งเพลง นักเปียโนชาวอเมริกัน เขาถือเป็นกุญแจสำคัญในการนำเพลงริธึมแอนด์บลูส์เข้ากับร็อกแอนด์โรล ในทศวรรษ 1950 เขามีผลงานเพลงดัง ตั้งแต่ปี 1955 ถึง 1957 เรื่อยมา อย่างซิงเกิล "Tutti Frutti", "Lucille" และ "Long Tall Sally" ที่ช่วยวางรากฐานให้กับดนตรีร็อกแอนด์โรล และยังมีอิทธิพลให้กับศิลปินรุ่นต่อมาในแนว อาร์แอนด์บี ร็อก และดนตรีโซล เขายังได้นำฟังก์ ให้แพร่หลายในช่วงนี้ ร่วมกับวงที่ใช้แซกโซโฟน อย่างดิอัปเซตเตอร์ส และยังเป็นอิทธิพลให้กับดนตรีแนวนี้ เขายังมีชื่ออยู่ในร็อกแอนด์โรลฮอลออฟเฟม ร่วมกับ 7 ศิลปิน กลุ่มแรกในปี 1986 และยังเป็น 1 ใน 4 ที่ได้รับเกียรติ (ร่วมกับเรย์ ชาร์ลส, เจมส์ บราวน์ และแฟตส์ โดมิโน) ที่ยังได้รับรางวัลผู้บุกเบิกเพลงริทึมแอนด์บลูส์ ที่ประสบความสำเร็จในช่วงชีวิต
ผลงานช่วงแรกของลิตเทิล ริชารืด เป็นส่วนผสมของบูกี้-วูกี้, ริธึมแอนด์บลูส์ และกอสเปล แต่จังหวะที่หนักแน่น เสียงแซกโซโฟนแบบฟังกี้ และการตะโกนร้องแบบแหบ การบ่น เสียงกรีดร้อง และการใช้อารมณ์กับเสียงสูงต่ำ ซึ่งถือเป็นดนตรีประเภทใหม่ในยุคนั้น ในปี 1957 ขณะที่กำลังรุ่งโรจน์ เขากลายมาเป็นคริสเตียน ได้เข้าศึกษาที่ Bible college และเลิกการบันทึกเสียงและแสดงดนตรี 

**อ้างอิง**
หมวดหมู่:นักร้องอเมริกัน
หมวดหมู่:นักเปียโน
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดเมอร์คิวรีเรเคิดส์
หมวดหมู่:บุคคลจากรัฐจอร์เจีย
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
พระพิธีธรรม

พระพิธีธรรมคือสมณศักดิ์ประเภทหนึ่ง (ไม่พระราชทานแก่พระสงฆ์ แต่พระราชทานแก่วัด) พระมหากษัตริย์ทรงพระกรุณาโปรดเกล้าฯให้ตั้งจากวัดที่เป็น
พระอารามหลวงเป็นส่วนมาก (ไม่ระบุพระสงฆ์วัดใดที่ไม่มีการโปรดเกล้าฯจะไม่สามารถตั้งพระพิธีธรรมได้ แม้แต่ในวัดนั้นจะมีพระสงฆ์ซึ่งเคยเป็นพระพิธีธรรมมาแล้วก็ตาม) ทางวัดจะแต่งตั้งวัดละ 1 สำหรับ สำรับละ 4 รูป เป็นพระพิธีธรรม เพื่อสวดในการบำเพ็ญพระราชกุศลต่างๆ เช่น สวดพระอภิธรรมในงานพระบรมศพ พระศพ หรือศพในพระบรมราชานุเคราะห์ สวดอาฎานาฏิยสูตรในพระราชพิธีสงกรานต์ เป็นต้น นอกจากนี้พระพิธีธรรมต้องไปสวดจตุรเวทที่หอศาสตราคมในพระบรมมหาราชวังทุกวันพระ เวียนกันไปวัดละ 1 เดือน
ในปัจจุบัน วัดที่มีการพระราชทานแต่งตั้งพระพิธีธรรม ปัจจุบันมีอยู่ 10 วัด ได้แก่- วัดราชสิทธาราม- วัดอนงคาราม- วัดประยุรวงศาวาส- วัดจักรวรรดิราชาวาส- วัดระฆังโฆสิตาราม- วัดมหาธาตุยุวราชรังสฤษดิ์- วัดสระเกศ- วัดบวรนิเวศวิหาร- วัดพระเชตุพนวิมลมังคลาราม- วัดสุทัศน์เทพวราราม
ในส่วนภารกิจของกองพิธีการศพที่ได้รับพระราชทานกระทรวงวัฒนธรรม ได้ทูลขอประทานพระสังฆราชานุญาตจาก เจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ในการจัดตั้งพระพิธีธรรมในวัดพระอารามหลวง ในส่วนภูมิภาคจังหวัดละ2สำรับ เพื่อให้ผู้ตายที่มีเครื่องราชอิสริยาภรณ์ หรือผู้ตายที่ทรงโปรดเกล้าฯ บำเพ็ญพระราชกุศลศพในพระบรมราชานุเคราะห์ ในการบำเพ็ญกุศลศพในพื้นที่ต่างจังหวัดนอกเขตกรุงเทพมหานคร ให้ได้สิทธิ์แห่งเกียรติยศศพที่ได้รับพระราชทานตามสิทธิ์ที่สำนักพระราชวังกำหนดเหมือนกันทั่วประเทศ

**ดูเพิ่ม**
 สมณศักดิ์

**แหล่งข้อมูลอื่น**
  บทความเรื่องพระพิธีธรรม  โดยดร.พระมหาธีรพันธ์ วชิรญาโณ date=2009-02-05 . เว็บไซต์อย่างเป็นทางการของวัดระฆังโฆสิตารามวรมหาวิหาร. เรียกข้อมูลเมื่อ 11-5-52
หมวดหมู่:สมณศักดิ์ไทย
เฟิสต์เลิฟ

เฟิสต์เลิฟ (First Love)​ เป็นซิงเกิลที่ 3 ของอุทาดะ ฮิคารุ ซิงเกิลนี้ถือว่าเป็นซิงเกิลแจ้งเกิดของเธอโดยได้รับความนิยมจากหญิงสาวญี่ปุ่นและในช่วงนี้ถือว่าเป็นเพลงที่ถูกนำมาไปร้องโอกาสสำคัญต่าง ๆ เป็นจำนวนมาก ซิงเกิลจำหน่าย 2 เวอร์ชัน ได้แก่ เวอร์ชัน 8 cm และ  เวอร์ชัน 12 cm 

**รายการเพลง**
 เวอร์ชัน 8cm 
# First Love
# First Love (Strings Mix)
# First Love (Original Karaoke)
# First Love (John Luongo Mix)- เวอร์ชัน 12cm 
# First Love
# First Love (featuring David Sanborn)
# First Love (Strings Mix)
# First Love (John Luongo Mix)

**ชาร์ต**
"First Love" - ออริกอนชาร์ต

**อ้างอิง**
หมวดหมู่:ซิงเกิลในปี พ.ศ. 2542
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ